पाएं अपने शहर की ताज़ा ख़बरें और फ्री ई-पेपरडाउनलोड करें
प्रखंड क्षेत्र के खाड़ा पंचायत अंतर्गत सुखासनी वार्ड संख्या- 12 में शुक्रवार को एक ही दिन दो महिलाआंे की मौत हो गई। बताया जा रहा है कि योगेंद्र मेहता की 55 वर्षीय पत्नी विमल देवी का कुछ दिन पहले पटना में इलाज चल रहा था। वहां से लौटकर वह कुछ दिनों से घर पर ही थीं कि अचानक उनकी मौत हो गई। वहीं रामानन्द प्रसाद साह की 52 वर्षीया पत्नी सुनीता देवी का इलाज पूर्णिया के किसी निजी क्लीनिक में चल रहा था। पूर्णिया से घर आने के क्रम मे रास्ते में ही उनकी मौत हो गई। किस कारण से दोनों महिला की मौत हुई, दोनों में से किसी के परिजन कुछ भी बोलने से परहेज कर रहे हैं। वहीं गांव से सटे करीब दो सौ मीटर की दूरी पर सीमावर्ती प्रखंड सोनवर्षाराज के काशनगर पंचायत के वार्ड-12 सुखासनी-बड़ाही में भी कोरोना संक्रमण के कारण एक व्यक्ति की मौत हो गई। तीनों की मौत के बाद आसपास के लोगों में भय है। अंतिम संस्कार में भी लोगों ने भाग नहीं लिया। जैसे- तैसे तीनों के परिजनों ने शव का अंतिम संस्कार कराया। लोगों ने अधिकारियों से पूरे गांव को सैनिटाइज कराने की मांग की है। ग्रामीणों ने कहा कि लोगों की कोरोना की जांच भी कराई जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn